**ԱՐԹԱՐ ԿՆԻԿՆ ՈՒ ՀԱԼԱԼ ԶԱՎԱԿԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլըմ ա, չի ըլըմ մի մարթ, մի կնիկ։ Մի իրեք խորթ ախչիկ են ունենըմ, կարըմ չեն պհեն։ Մարթը գնըմ ա տենըմ մի խնձորի ծառ, վրիցը խնձոր ա քաղըմ, բերըմ ա տուն։ Ըրեխեքն իրար ձեռից խլըմ են, ուտըմ։

Ասըմ են.— Հայրիկ ջան, էս որդիա՞ն ես բերել։

Ասըմ ա.— Վախիլ մեք, ըռավոդը ձեզ կտանիմ ծառի տակը, թափ կտամ, կուտեք։

Կնիկն ասըմ ա.— Մենք սոված մնացինք, մեր ձեռիցը խլեցին՝ կերան, տար դրանց մի ֆոր փորե, մեչն ածա, էն խնձորնին էլ մենք կուտենք։

Էնա ըռավոդը մի ձունձ ա վի ունըմ, ծերքին գնըմ ա ծառի տակին մի ֆոր փորըմ, ձունձը վրեն փռըմ, ըրեխեքը գալիս են, ինքը ծառին վեր ա ըլըմ, թափ տալի։ Ըրեխեքը վրա են դառնըմ թե հվաքեն, ֆորն են դառնըմ։

Հերն ասըմ ա.— Ձունձը տվեք՝ ձեզ հանեմ։

Ձունձը տալիս են, ինքը մի ջղացաքար ա բերըմ, գձըմ ֆորի բերանը, նրանց թաղըմ ա, ինքը գնըմ ա։

Մի իրեք օր էն ձնձի հետ վեր դառած խնձորիցն ուտըմ են, եդնա սովըմ են։

Էրկու վենձն ասըմ են.— Էկեք մեր պուճուր քվերն ուտենք։

Ասըմ ա.— Ինձ ուտիլ մեք, ես էնքան կփորեմ, որ բան կգդնիմ, ձեզ կտամ՝ կուտեք:

Էնա մատով փորըմ ա, փորըմ ա, ցորեն ա գդնըմ, գարի յա գդնըմ, տալիս ա իրանց՝ ուտըմ են, ինքը մատը լիզըմ ա։ Մին էլ փորըմ ա, մի էսդար կտուր ա բաց ըլըմ (ձեռքով մեծությունը ցույց է տալիս)[[1]](#footnote-1) տենըմ ա էրկու ձի կապած, աղաքը խուրմեն լիքը։ Փեշեփեշ կրըմ ա, տանըմ ա քվորտանցը պհըմ։

Նոքարնին գնըմ են թաքավորին ասըմ են, թե.— Թաքավորն ապրած կենա, ձիաննուն ինչդա խուրմա ենք տալիս, բան չեն դառնըմ, կտուրը կալած, դուռը կալած, գիդենք ոչ էդ ինչն ա ուտըմ։

Ասըմ ա.— Փասարը պհեցեք՝ գդեք:

Գնըմ են խուրմեն ձիանու աղաքն ածըմ, փասարը պհըմ են, հլե մին էլ տենըմ են մի հուր ու մալաք ախչիկ դուս էկավ, խուրմեն փեչը լցրուց: Գնըմ են ու բռնըմ։

Ասըմ ա.— Ես քվորտինք ունիմ, յավաշեք նրանց էլ բերեմ։

Գնըմ ա բերըմ, տանըմ են թաքավորի կուշտը: Թաքվորն էն պուճուրին ա ուզըմ, էն էրկուսին էլ իրա նազըրնուն ա տալի։

Հարցնըմ ա.— Ի՞նչ շնորք ունիք։

Էն վենձն ասըմ ա.— Ես հենց խալիչա կգործեմ, որ քու ղոշունը վրեն նստի, կեսն էլ ծալած մնա։

Էն միչնեկն էլ ասըմ ա.— Ես էլ մի ձվից էն թավուր ձվաձեղ կանեմ, որ քու ղոշունն ուտե, կեսն էլ մնա։

Էն նաչար պուճուրն էլ ասըմ ա.— Ես դրանք գիդեմ ոչ, հմա մի տարեն վրա մի ոսկե քանքուլավոր տղա կբերեմ։ Էնա տարեն վրա բերըմ ա։

Նա որ բերըմ ա, քվորտինքը չաթ ու բողազ են ըլըմ, չունքի իրանցը սուտ էր։ Էնա գնըմ են տատմորը փող են տալի, ասըմ են.— Տար դրան կլոլե, բեթարափ արա, մեր շունը վեր ա տվել, էրկու լակոտ տար գձե դոշը, թող ծծեն։

Տհենց են անըմ։

Խաբարը թաքավորին ա հասնըմ, ասըմ ա.— Գնացեք դռան տակին մի ֆոր փորեցեք, դոշիցը հետ միջին դրեք, թուլենին թող ծծեն, կրծեն, ման գան, կրծեն՝ ման գան, անց կենողն էլ վրեն թքե։

Էն քյավթառն էլ տանըմ ա էն ըրեխին փթաթորըմ ա, ջղացի ցռթոնն ա գձըմ։

Ջղացպանին ջհըմ ա, տանըմ ա ասըմ ա.— Այ կնիկ, մի սիրան ըրեխա եմ գդել։

Էնա ուրախանըմ են, մի էծ են ունենըմ, իծի կաթով պհըմ են: Էն ըրեխեն էլ ով տարով ա վենձանըմ, նա՝ օրով ա վենձանըմ, մի օխտը տարեկան ա դառնըմ, իմաստուն տղա յա դառնըմ:

Թաքավորն ասըմ ա.— Բա ես թաքավորն ըլիմ, բա իմ կնիկը շան լակոտնի բերե՞, թող չիմն էլ ըրեսին թքեն, բալքի սիրտը ճաքի, ինքն էլա մեռնի։

Թաքավորը վենձ պատրաստութին ա տենըմ, տունը մինը կանչըմ ա, որ գան կնգա ըրեսին թքեն, եդո գան հաց ուտեն— գնան։ Էնա չիմն էլ գալիս են թքըմ, անց են կենըմ, էն իրան տղեն, որ գալիս ա անց կենըմ հա, թքըմ չի։

Ասըմ են.— Թքե, թքե. թքըմ չի. որ շատ ասըմ են հա, ասըմ ա.— Թուքը թքողանց, մուրը մրողանց, ես ո՞՛նց թքեմ իմ ծնողանց։

Էնա ըտի անգաճ են դնըմ, ասըմ են.— Բա էդ ո՞նց ա, ինչ ա։

Ասըմ ա.— Բա, սա իմ մերն ա, իրա խոսկի տերն ա էլել, իմ մոքիրնին չաթ ու բողազ էն էլել, քավթառին ասել են, ինձ տարել ա գձել ջղացի ցռթոնը, թուլենին են մորս դոշը գձել, ջղացպանն էլ ինձ պհել ա։

Էնա նոր կանչըմ են քվորտանց մարթկերանցը, ասըմ են, ու էն քավթառին ու էն քվորտանցը ձիանու պոչիցը կապըմ են, քաշ տալի, վենձ թիքեն անգաճն են թողըմ։ Նոր էն նաչարին ընդիյան հանըմ են, թամզըմ են, լեղացնըմ, կնքըմ են, նոր թաքավորի հետ մարթ ու կնիկ են ըլըմ։ Էն ջղացպանին էլ մի բոլ ոսկի են տալի, պատվըմ են, ճամփու դնըմ։ Պրծնիս ամեն ցավից-չոռից, ինչ պրծնըմ են։

1. Ծանոթությունը բանահավաքինն է.—Ծ. Կ.: [↑](#footnote-ref-1)